Finale serije
<s>Finale serije () je izraz koji se u televizijskom žargonu koristi za posljednju epizodu neke, u pravilu igrane (humorističke ili dramske) serije.</s><s>U užem smislu se pod time podrazumijevaju epizode koje su napravljene nakon što su autori odlučili iz konceptualnih ili drugih razloga da je dovrše, odnosno bili svjesni o prethodnoj odluci matične TV-kuće o obustavljanju daljeg snimanja.</s><s>Takve epizode obično nastoje razriješiti ključne elemente zapleta, odnosno na neki drugi način gledateljima pružiti priliku za svojevrsni emocionalni oproštaj od popularnih likova.</s><s>Finale serije u tom smislu valja razlikovati od finala sezone, koje zna biti napravljeno pod pretpostavkom da će, u slučaju da serija bude "obnovljena", imati nastavak u premijeri sljedeće sezone.</s><s>Finala serija u užem smislu su, ukoliko nije riječ o specifičnim oblicima, kao što su miniserije ili telenovele, obično prilična rijetkost u suvremenoj televizijskoj produkciji, odnosno obično ih stvaraju autori koji uživaju izuzetnu kreativnu slobodu ili su u stanju oduprijeti se komercijalnim pritiscima da nekoj popularnoj seriji "nasilno" daju nastavak ili produže emitiranje.</s>

<s>Vjerojatno najgledanije finale serije u historiji jest Goodbye, Farewell and Amen, 256. epizoda popularnog američkog sitkoma M*A*S*H, koja je 28. februara 1983. godine emitirana na programu mreže CBS, a koju je, prema procjenama, gledalo 105,9 miliona ljudi.</s><s>Vjeruje se kako taj rekord još dugo vremena neće biti nadmašen, prije svega zbog toga što danas gledateljima na raspolaganju stoje daleko veća ponuda televizijskih kanala i atraktivnih sadržaja, te je teško zamisliti da bi jedna jedina serija mogla istovremeno privući toliki broj gledatelja.</s>

<s>Televizijska terminologija
 *</s>

